Yang Jingnian

Yang Jingnian (; født 17. oktober 1908 i Miluo i provinsen Hunan i Kina, død 4. september 2016 i Tianjin) var en kinesisk økonom.

Liv og virke

Bakgrunn 
Yangs Jingnians far, Yang Haizong (杨海宗), fant det tøft med kone og barn og forlot hjemmet etter et sinnesutbrudd da gutten var bare spedbarnet. De så ham aldri igjen. Som en måned gammel ble han sendt av sin mor, Li Yuxia (黎蔚霞), for å bli oppdratt av sin morfar. Da Yang var ti år gammel, ble moren gjengift.

Selv om han levde et fattig landsbyliv var Yangs bestefar en lærd mann som hadde bestått fylkesnivåeksamenene mot slutten av Qing-dynastiet. Han var meget opptatt av guttens utdannelse, som begynte da han var fire år, og han fikk etter kort tid begynne å lese bestefarens bøker. Da han var 13 var han allerede godt fortrolog med de fire bøker og de fem klassikere, og behersket litterær kinesisk.

Karriere 
Etter en kort tid ved Det kinesiske nasjonalistpartis akademi for hæroffiserer (Whampoa) sluttet han seg til partiet Kuomintang mot slutten av 1920-årene. Han studerte økonomi fra 1932 til 1936 ved Nankai-universitetet i Tianjin og arbeidet deretter i forskningen.

Etter et treårig utenlandsstudium tok han i 1948 doktorgraden i økonomi ved University of Oxford. Samme år ble han professor ved Nankai-Universitetet.

Yang Jingnian holdt forelesninger helt til den høye alder av 86 år, og oversatte derutover også i de følgende år engelskspråklig økonomivitenskapelig litteratur til kinesisk. 

Blant hans oversettelser kan nevnes The Wealth of Nations av Adam Smith, The Economic Development of France and Germany, 1815-1914 av Sir John Harold Clapham, og History of Economics Analysis av Joseph Schumpeter. Han skrev også en selvbiografi da han var hundre år gammel.

Han døde i en alder av 107 år.

Referanser

Eksterne lenker 
 Portrett på Nankai-universitetets hjemmeside
 http://finance.ifeng.com/opinion/xuejie/20090904/1195727.shtml
 http://news.nankai.edu.cn/nkrw/system/2009/06/04/000024101.shtml
 Artikkel til 105-årsdagen
 Artikkel til 106-årsdagen

Kinesiske økonomer
Hundreåringer
Personer fra Yueyang